· Indian Railways has taken a giant leap forward in ‘Make in India’ drive by signing Agreement for setting up of Diesel Locomotive Factory (DLF) at Marhowra, Saran district, Bihar for procurement and maintenance of mainline most modern high power Diesel Electric Locomotives with M/s GE Diesel Locomotive Pvt. Ltd. A separate agreement signed with M/S ALSTOM for setting up of electric locomotive factory at Madhepura, Bihar for procurement and maintenance of most modern high power electric locomotives, both major PPP and FDI tenders of Indian Railways.
بنیادی ڈھانچے کی فراہمی اور میک ان انڈیا پہل قدمی کو تقویت دینے کی کوشش * ہندوستانی ریلوے نے ’میک ان انڈیا ‘ مہم کو کامیاب بنانے کی غرض سے ایک بڑا قدم اس شکل میں اٹھایا کہ اس نے میسرز جی ای ڈیزل لو کو موٹیو پرائیویٹ لمیٹیڈ کے ساتھ اعلیٰ طاقت والے ڈیزل الیکٹرک لو کو موٹیو کی فراہمی اور رکھ رکھاؤکے لئے بہار کے ضلع سارن کے مرہورا میں ڈیزل لوکو موٹیو فیکٹری کے قیام کے لئے معاہدوں پر دستخط کئے ہیں ۔ میسرز السٹام کے ساتھ بہار کے مدھے پورہ میں ایک برقی ریلوے انجن فیکٹری کے قیام کے لئے بھی معاہدہ کیا ہے تاکہ اعلیٰ طاقتی برقی ریل انجن کی حصول یابی اور رکھ رکھاؤ کا راستہ ہموار ہو سکے ۔ یہ دونوں معاہدے ہندوستانی ریلوے کے پی پی پی اور ایف ڈی آئی ٹینڈروں کے توسط سے عمل میں لائے گئے ہیں ۔ ہندوستان میں ہونے والی بڑی سرمایہ کاریوں میں سے یہ ایک بڑی سرمایہ کاری ہوگی اور اس کے ذریعہ تقریباً 40 ہزار کروڑ روپئے کے آرڈر کی بکنگ متوقع ہے ۔ * وزارت نے تیز رفتار ریل گاڑیوں کے سیٹوں کی فراہمی کے لئے بھی اقدامات شروع کئے ہیں جن کے توسط سے مسافر ریل گاڑیوں کی رفتار خاطر خواہ طور پر بڑھ جائے گی اور سفر کے وقت میں تخفیف ہو سکے گی ۔ * ممبئی ۔ احمد آباد ہائی اسپیڈ ریل پروجیکٹ کے سلسلے میں ہند ۔ جاپان کے مابین مفاہمتی عر ض داشت پر دستخط ہوئے ہیں ۔ اس پروجیکٹ میں شنکان سین تکنالوجی کا استعمال ہو گا اور اس کے تحت 508 کلو میٹر کی مسافت کا احاطہ کیا جا سکے گا ۔ پی آر ایس سے خریدے گئے ٹکٹوں کو رد کرانے کی سہولت کے لئے ایک بالکل نیا قومی تیز رفتار آر اے ایکسٹینشن متعارف کرایا گیا ہے ۔ * فروری ، 2016 میں اس پروجیکٹ پر عمل کے لئے ایک ریل کارپوریشن لمیٹیڈ کا قیام عمل میں آیا ہے ۔ * ڈائمنڈ کواڈری لیٹرل ہائی اسپیڈ ریل نیٹ ورک پر وزارت ریلوے کی جانب سے مزید تیز رفتار مطالعے کئے جا رہے ہیں ۔ دلّی ۔ ممبئی ، ممبئی ۔ چینئی اور دلّی ۔ کولکاتہ کے لئے موزونیت سے وابستہ مطالعات جاری ہیں ۔دلّی ۔ ناگپور اور ممبئی ۔ ناگپور کے لئے افادیت کے پہلوؤں کی تلاش کے لئے مطالعات جی 2 جی کوآپریشن کے توسط سے بالترتیب چین اور اسپین کی حکومتوں کے ساتھ مل کر کئے جا رہے ہیں ۔ * ریلوے نے دلّی اور آگرہ کے مابین 160 کلو میٹر فی گھنٹہ کی رفتار سے چلنے والی ملک کی پہلی سیمی ہائی اسپیڈ ٹرین متعارف کرائی ہے جو ہندوستان میں تیز رفتار ریل گاڑیوں کے ایک نئے عہد کا آغاز بھی ہے ۔ * 400 ریلوے اسٹیشنوں کوجہاں جہاں ممکن ہو ، ای ۔ بولیوں کے توسط سے از سر نو ڈیولپ کیا جائے گا ۔ دس اسٹیشن آئی آر ایس ڈی سی کو سونپے گئے ہیں ۔ * 2015-16 کے دوران اب تک کی سب سے زیادہ یعنی 2828 کلو میٹر بڑی ریل لائنوں کو چالو کیا گیا جبکہ 2009 سے 2014 کے دوران اوسطاً 1528 کلو میٹر لائنیں ہی شروع ہو سکی تھیں ۔ * ریلوے نے پٹنہ اور مونگیر میں دریائے گنگا پر دو نئے پلوں کی تعمیر کر کے انہیں چالو کیا ہے ۔ اس کے ساتھ ہی شمالی اور جنوبی بہار کا ریلوے نیٹ ورک باہم مربوط ہو گیا ہے ۔ * ملک میں اب تک کے سب سے بڑے بنیادی ڈھانچہ پروجیکٹوں یعنی مشرقی اور مغربی ڈی ایف سی کو تیز رفتاری سے نفاذ کے مراحل میں لایا گیا ہے ۔ * کابینہ نے لاگت کے نظر ثانی شدہ تخمینوں کو اپنی منظوری دے دی ہے اور سرمائے کا انتظام کر لیا گیا ہے ۔ 25320 کروڑ روپئے کے بقدر کے ٹھیکے گزشتہ دو برسوں کے دوران دیئے جا چکے ہیں جو اب تک دیئے گئے۔ یہ 12240 کروڑ روپئے کے مجموعی ٹھیکوں کے مقابلے میں دو گنی رقم ہے ۔ 56 کلو میٹر کی مسافت والا درگا وتی ۔ ساسارام ڈی ایف سی سیکشن اپنی نوعیت کا پہلا سیکشن ہے ۔ یہ پروجیکٹ اچھی پیش رفت سے آگے بڑھ رہا ہے اور مرحلہ وار طریقے سے 2019 تک چالو ہوجانے کی توقع ہے ۔ * ریل وہیل پلانٹ ، بیلا چالو ہو گیا ہے اور اس میں با قاعدہ طور پر پیداوار شروع ہو گئی ہے ۔ * وارانسی میں واقع ڈیزل لو کو فیکٹری کو توسیع دی جا رہی ہے ۔ * ہلدیہ میں واقع ڈی ای ایم یو فیکٹری چالو ہو گئی ہے اور ا پنی نصف عمر پوری کر چکے ریلوے مسافر سواری ڈبوں کے احیاء کی ورکشاپ بھی جھانسی میں مکمل ہو گئی ہے ۔ * ریلوے کے پروجیکٹوں میں اب تک کا سب سے بڑا چیلنج بھرا پروجیکٹ یعنی 1500 وی ڈی سی کو 25000 وی اے سی ٹریکشن نظام میں بدلنے کے کام کو وسطی ریلوے کے پورے ممبئی ڈویژن کے تحت کامیابی کے ساتھ مکمل کر لیا گیا ہے ۔ ٗٗ * 2014-16 کے دوران 3105 روٹ کلو میٹر کی برق کاری عمل میں لائی گئی ہے جو 1552.5 روٹ کلو میٹر سالانہ کا اوسط ہے جبکہ گزشتہ پانچ برسوں کے دوران 1236 روٹ کلو میٹر سالانہ کی برق کاری کی گئی تھی ۔ * مغربی بنگال میں دنکنی سی ایل ڈبلیو کی اکائی میں لوکو اسمبلی اینڈ انسلیری یونٹ کی تعمیر کا کام مکمل ہو چکا ہے ۔ * آئی سی ایف چینئی میں جدید ایل ایچ بی کوچ مینوفیکچرنگ سہولت فراہم ہو چکی ہے ۔ * رولنگ اسٹاک کے لئے ڈھلے ہوئے پہئیوں کی تیاری کا کام چھپرا فیکٹری میں باقاعدہ طور پر شروع ہو چکا ہے ۔ اس فیکٹری کی تنصیبی صلاحیت سالانہ ایک لاکھ پہئیے ڈھالنے کی ہے ۔ * ودیشہ میں سالانہ طور پر 100 ٹریکشن آلٹرنیٹر تیار کرنے کے لئے ٹریکشن آلٹرنیٹر فیکٹری کا سنگ بنیاد رکھا جا چکا ہے ۔ یہاں اعلیٰ طاقت والے ڈیزل ریل انجن تیار کئے جائیں گے جنہیں فی الوقت در آمد کیا جا رہا ہے ۔ * غیر عملہ والی ریل کراسنگ کا سلسلہ ختم کرنے کے کام میں تیزی آئی ہے جس کے نتیجے میں ریل گاڑیوں کا آنا جانا سلامتی سے ہم آہنگ ہوا ہے ۔ 2015-16 کے دوران 1253 غیر عملے والے ریل کراسنگ کو ختم کیا گیا ہے اور ان کی جگہ 1024 روڈ اوور یا انڈر برج تعمیر کئے گئے ہیں ۔ اس سے 2009-14 کے دوران کے اوسط کے مقابلے میں 35 فیصد کا اضافہ ظاہر ہوتا ہے ۔ III ۔ اصلاحات * 1.5 لاکھ کروڑ کے بقدر کے سرمائے کی فراہمی کے لئے ایل آئی سی کے ساتھ مفاہمتی عرضداشت پر دستخط کئے گئے ہیں ۔ آئی آر ایف سی نے چھ ہزار کروڑ روپئے کے ٹیکس فری بانڈ کے اجراء کے لئے وزارت خزانہ کی منظوری حاصل کر لی ہے ۔ * تقریباً 30 بلین امریکی ڈالر کے سرمائے سے ریل بنیادی ڈھانچہ ترقیاتی فنڈ کے قیام کے لئے عالمی بینک کے ساتھ بات چیت شروع کی گئی ہے ۔ اثر انگیزی اور شفافیت میں اضافہ کے لئے اختیارات کو تفویض اور لا مرکزی کیا گیا ہے ۔ ای ۔ ٹینڈرنگ اور ای ۔ نیلامی ، ای ۔ ٹکٹنگ ، ای ۔ حکمرانی ، ای ۔ مال بھاڑہ ڈیمانڈ ، ای ۔ کیٹرنگ ، ای ۔ وہیل چیئر ، ای ۔نگراں وغیرہ کے لئے اثر انگیزی اور شفافیت کے پہلوؤں پر غور کیا گیا ۔ * وزارت ریلوے نے چھ ریاستی حکومتوں یعنی اوڈیشہ ، مہاراشٹر ، آندھرا پردیش ، کیرالہ ، چھتیس گڑھ اور تیلنگانہ کے ساتھ مشترکہ کمپنیاں شروع کرنے کے لئے مفاہمتی عرض داشت پر دستخط کئے ہیں ۔ یہ مشترکہ کمپنیاں شناخت شدہ پروجیکٹوں کے لئے ترقیاتی کام انجام دیں گی جس کے تحت منجملہ دیگر کاموں کے سروے ،پروجیکٹوں کی تفصیلی رپورٹ کی تیاری اور در کار منظوریاں حاصل کرنا ، شناخت شدہ پروجیکٹوں کی منظوری کے لئے ضروری تیاریاں اورکام کی نگرانی وغیرہ شامل ہیں ۔ * وزارت ریلوے نے تقریباً 90 لاکھ امیدواروں کی بھرتی کے لئے دنیا کا سب سے بڑا آن لائن امتحان منعقد کرایا ۔شفافیت میں اضافے کے لئے امیدواروں کو سوال نامہ کتابچہ فراہم کرانے کا ایک نیا نظام متعارف کرایا گیا ہے ۔امیدواروں کو کٹ آف مارک اور جوابات فراہم کرنے کا بھی سلسلہ شروع کیا گیا ہے ۔ * ڈیلوئٹی نامی ایک مشاورتی فرم کو گروپ اے خدمات کے سلسلے میں افرادی قوت کو موزوں بنانے کے مطالعے کی ذمہ داری سونپی گئی تھی ۔ رپورٹ داخل کردی گئی ہے اور اس کا جائزہ لیا جا رہا ہے ۔ * مختلف مقتدر تعلیمی اداروں میں ریلوے ریسرچ کے لئے چار مراکز کا قیام عمل میں آیا ہے ۔ * مصروف خدمت اور سبکدوش ریلوے ملازمین کے لئے شکایت ازالہ نظام آن لائن متعارف کرایا گیا ہے ۔ * ریلوے نے نیشنل انسٹی ٹیوٹ آف ڈیزائن کے تعاون و اشتراک سے ایک ریلوے ڈیزائن سینٹر کے قیام کے لئے مفاہمتی عرض داشت پر دستخط کئے گئے ہیں ۔ * ریل ڈیولپمنٹ اتھارٹیکے قیام کی کار روائی شروع کی جا چکی ہے ۔ اس سلسلے میں تمام شرکاء کار کی آراء جاننے کے لئے ایک نظریہ ساز نوٹ آن لائن اپ لوڈ کیا گیا ہے ۔بل کے مسودے ؍ ایگزیکٹیو آرڈر کی تیاری جاری ہے ۔ * ریلوے کے تحت شناخت شدہ شعبوں میں صد فیصد منظوری دی گئی ہے اور براہ راست غیر ملکی سرمایہ کاری کے سلسلے میں شعبہ وار رہنما خطوط فراہم کرائے گئے ہیں ۔ * ریلوے کے شناخت شدہ شعبوں میں صد فیصد ایف ڈی آئی کی اجازت دی گئی ہے اور ایف ڈی آئی کے لئے ضروری ہدایات جاری کی گئی ہیں ۔ * وزارت ریلوے نے ہر طرح کے ٹھیکوں ، ساز و سامان ، کام اور خدمات کے لئے صد فیصد ای ۔ پروکیورمنٹ طریقہ کار وضع کیا ہے ۔ * ویب سہولت سے آراستہ آئی ٹی ایپلی کیشن ’’ پروجیکٹ کی نگرانی اور اطلاعاتی نظام ‘‘ لانچ کیا گیا ہے اور اسے اودھ پور ۔ سرینگر ۔ بارہ مولہ ریل لنک ( یو ایس بی آر ایل ) پروجیکٹ کے تحت نافذ کرنے کی اجازت دی گئی ہے ۔ اس کے بعد دیگر بڑے اور دشوار طلب پروجیکٹوں کو بھی اس کے تحت لایا جائے گا ۔ اس سے پروجیکٹ کی نگرانی میں افادیت پیدا ہو گی ۔ * ریلوے تکنالوجیوں کے لئے ترقیات؍ تحقیق ؍ایجادات کے فروغ کے لئے ریلوے کے تحت تکنالوجی مشن کو اپنایا گیا ہے ۔ فروغ انسانی وسائل کی وزارت ، محکمہ سائنس و تکنالوجی اور صنعت کے نمائندوں کے اشتراک سے تکنالوجی مشن آن انڈین ریلوے (ٹی ایم آئی آر ) قائم کیا گیا ہے ۔ * ریلوے بورڈ کے دفتر کے تحت موبلٹی ڈائریکٹوریٹ قائم کیا گیا ہے ۔ * ریلوے بورڈ کے دفتر میں غیر کرایہ جاتی ریونیو ڈائریکٹوریٹ قائم کیا گیا ہے ۔ * ’کاروبار کو سہل بنانے کے لئے ریلوے کی پہل قدمیاں ‘ کے موضوع سے ایک ہینڈ آؤٹ جاری کیا گیا ہے اور کلیدی کسٹمر منیجرس کو نامزد کیا گیا ہے ۔